Naziv obveznika: HRVATSKA AGENCIJA ZA POLJOPRIVREDU I HRANU

RKP broj: 44656

Matični broj: 02528614

OIB: 35506269186

Pošta i mjesto: 31 000 Osijek

Adresa sjedišta: Vinkovačka cesta 63c

Razina: 11 - Proračunski korisnik državnog proračuna i glava unutar nadležnog ministarstva

Razdjel: 060- Ministarstvo poljoprivrede

Šifra djelatnosti: 7219 – Ostalo istraživanje i eksperimentalni razvoj u prirodnim, tehničkim i tehnološkim znanostima

Šifra općine: 312

Oznaka razdoblja: 2020-12

**BILJEŠKE UZ FINANCIJSKE IZVJEŠTAJE**

**za razdoblje 01.01.-31.12.2020.**

Zakonom o Hrvatskoj agenciji za poljoprivredu i hranu („Narodne novine“, broj 111/2018) Hrvatska poljoprivredna agencija (u daljnjem tekstu HPA), osnovana Uredbom o osnivanju Hrvatske poljoprivredne agencije („Narodne novine“, broj 63/94., 93/96., 11/97., 48/00., 8/01., 78/03., 28/09. i 106/12.) prestaje s radom dana 1. siječnja 2019. godine; Hrvatska agencija za hranu, osnovana Zakonom o hrani (»Narodne novine«, br. 117/03., 130/03., 48/04., 85/06., 46/07., 84/08., 55/11., 81/13., 14/14. i 30/15.) (u daljnjem tekstu: HAH) prestaje s radom 1. siječnja 2019. te Hrvatski centar za poljoprivredu, hranu i selo, osnovan Zakonom o osnivanju Hrvatskog centra za poljoprivredu, hranu i selo (»Narodne novine«, br. 25/09., 124/10. i 39/13. – Zakon o poljoprivrednom zemljištu) (u daljnjem tekstu: Centar) sa sjedištem u Zagrebu, nastavlja s radom pod nazivom: Hrvatska agencija za poljoprivredu i hranu (u daljnjem tekstu: Agencija) sa sjedištem u Osijeku u skladu s odredbama Zakona.

Temeljem članka 15. stavka 5. Zakona o Hrvatskoj agenciji za poljoprivredu i hranu, propisano je da Agencija preuzima sve poslove HPA koje se odnose na područne ustrojstvene jedinice te na ustrojstvene jedinice zadužene za poslove kontrole kvalitete svježeg sirovog mlijeka, meda i stočne hrane, a temeljem stavka 6. Ministarstvo preuzima sve poslove HPA osim poslova koji prema Zakonu prelaze u Agenciju. U skladu s odredbom članka 15. stavka 5. Agencija preuzima radnike zatečene na preuzetim poslovima HPA, pismohranu i drugu dokumentaciju, sredstva za rad, imovinu, nekretnine prava, obveze i financijska sredstva HPA.

Agencija je specijalizirana javna ustanova u području poljoprivrede, hrane i ruralnog razvoja. Osnivač Hrvatske agencije za poljoprivredu i hranu je Republika Hrvatska, a prava i dužnosti osnivača obavlja Ministarstvo poljoprivrede.

Agencija objedinjuje različite, složene i specifične poslove za koje su potrebna posebna znanja i specijalnosti te obavlja mnogobrojne djelatnosti za koje nitko drugi nije osposobljen i ovlašten u zemlji. Poslovi koje obavlja Hrvatska agencija za poljoprivredu i hranu ne preklapaju s poslovima koje obavljaju druge ustanove iz ovlasti poljoprivrede i sigurnosti hrane.

Djelatnosti Agencije propisane su Zakonom o Hrvatskoj agenciji za poljoprivredu i hranu i drugim specijalističkim propisima (više od 19 Zakona, više od 200 Pravilnika, Uredbi i Naredbi), a obuhvaćaju istraživanja u polju poljoprivrede i srodnim poljima, zaštiti bilja, zaštiti tla, sjemenarstvu i rasadničarstvu, vinogradarstvu, vinarstvu, uljarstvu, voćarstvu, povrćarstvu, stočarstvu, kontroli kvalitete stočarskih proizvoda i sigurnosti hrane.

Stručnjaci Agencije također pružaju stručnu i znanstvenu potporu Ministarstvu poljoprivrede, primarno kod izrade zakonske legislative, stručnih mišljenja i podloga te provođenju laboratorijskih analiza uzoraka za fitosanitarnu, poljoprivrednu i vinarsku inspekciju. Djelatnosti se zbog njihove specifičnosti obavljaju na području cijele Republike Hrvatske.

Agencija ima ulogu u diseminaciji znanja, istraživanja i razvoja te pronalaženja inovativnih rješenja u području poljoprivrede. Sve aktivnosti Agencije u funkciji su unaprjeđenja domaće poljoprivredne proizvodnje i podrške Ministarstvu poljoprivrede, a kroz to, društvenog i gospodarskog razvoja Republike Hrvatske.

U provođenju svojih aktivnosti Agencija prepoznaje značaj europskog konteksta u provođenju zajedničke poljoprivredne politike Europske Unije definirane zakonskim aktima.

Ustrojstvene jedinice Agencije su:

* Ured ravnatelja sa sjedištem u Osijeku
* Sektor za podršku poslovnih procesa sa sjedištem u Osijeku
* Centar za sjemenarstvo i rasadničarstvo sa sjedištem u Osijeku
* Centar za zaštitu bilja sa sjedištem u Zagrebu
* Centar za tlo sa sjedištem u Osijeku
* Centar za sigurnost hrane sa sjedištem u Osijeku
* Centar za stočarstvo sa sjedištem u Osijeku
* Centar za kontrolu kvalitete stočarskih proizvoda sa sjedištem u Križevcima
* Centar za vinogradarstvo, vinarstvo i uljarstvo sa sjedištem u Zagrebu
* Centar za voćarstvo i povrćarstvo sa sjedištem u Zagrebu.

Na dan 31. prosinca 2020. u Agenciji je zaposleno 411 djelatnika.

Odgovorna osoba Agencije je Ravnatelj, doc.dr.sc. Krunoslav Dugalić. Ovlast za potpisivanje financijskih izvještaja prenijeta je na pomoćnika za financije, dr.sc. Natka Klanac.

Obveza sastavljanja financijskih izvještaja u sustavu proračuna propisana je odredbama Zakona o proračunu („Narodne novine“, broj 87/2018., 136/2012., 15/2015.), a Pravilnikom o financijskom izvještavanju u proračunskom računovodstvu („Narodne novine“, broj 3/15., 93/15., 135/15., 2/2017., 28/2017., 112/2018., 126/19), propisani su obrasci, njihov sadržaj i oblik financijskih izvještaja. Za proračunsku godinu sastavljaju se sljedeći obrasci:

* Bilanca na obrascu BIL
* Izvještaj o prihodima i rashodima, primicima i izdacima na obrascu PR – RAS
* Izvještaj o rashodima prema funkcijskoj klasifikaciji na obrascu RAS – funkcijski
* Izvještaj o promjenama u vrijednosti i obujmu imovine e obveza na obrascu P – VRIO
* Izvještaj o obvezama na obrascu OBVEZE

U nastavku slijedi dopuna podataka uz Izvještaje u razdoblju od 01. siječnja 2020. godine do 31. prosinca 2020. godine.

**Bilješke uz Izvještaj o prihodima i rashodima, primicima i izdacima – PR-RAS**

Hrvatska agencija za poljoprivredu i hranu za razdoblje siječanj – prosinac 2020. godine u svom poslovanju ostavila je prihode u ukupnom iznosu od 90.208.840 kuna.

**Prihodi poslovanja**

**AOP 045 – Pomoći iz inozemstva i od subjekata unutar općeg** proračuna – konto 63 prihodi su povećani za 1,10%.

**AOP 049 – Pomoći od međunarodnih organizacija te institucija i tijela EU** – prihodi sufinancirani od strane EU u visini 75%, temeljem programa posebnih nadzora štetnih organizama bilja (PPN), aktivnosti provodi Centar za zaštitu bilja i refundacije EU za obavljena službena putovanja djelatnika Agencije za prisustvovanja na radnim skupinama i radionicama. Povećani su u odnosu na 2019. godinu za 16,40%.

**AOP 050 – Tekuće pomoći od međunarodnih organizacija** – povećanje za 95,8%, ostvarene su u iznosu od 771.298 kuna i odnose se na uplate od strane EFSA-e, a vezano uz istraživanje o prehrambenim navikama djece i odraslih kao i na aktivnost Focal Point. Focal Point (FP) mreža predstavlja poveznicu između Europske agencije za sigurnost hrane (EFSA) i nacionalnih institucija u sustavu sigurnosti hrane, istraživačkih instituta, zavoda, akademske zajednice i ostalih dionika. Mreža se sastoji od predstavnika 27 zemalja članica EU, Islanda i Norveške, te promatrača iz Švicarske i predpristupnih zemalja. Aktivnost provodi Centar za sigurnost hrane.

**AOP 052 – Tekuće pomoći od institucija i tijela EU** - sufinanciranje od strane EU u visini 75%, temeljem programa posebnih nadzora štetnih organizama bilja (PPN) čije aktivnosti provodi Centar za zaštitu bilja i refundacije EU za obavljena službena putovanja djelatnika Agencije za prisustvovanja na radnim skupinama i radionicama.

**AOP 057 i 058 – Tekuće pomoći od izvanproračunskih korisnika** – uplata u iznosu od 525,00 kuna od strane Fonda za zaštitu okoliša za projekt Agroekotech – Optimizacija gospodarenja tlom, kojem je cilj povećati prilagodljivost i smanjiti ranjivost hrvatske poljoprivrede vezano uz utjecaj klimatskih promjena na plodnost i kvalitetu tla kroz prijedlog agro-tehničkih mjera te jačanje kapaciteta za prilagodbu na području Istočno panonske i Središnje panonske podregije. Početak provedbe projekta je 01.02.2020. godine, a završetak 31.05.2023. godine.

**AOP 067 – Tekuće pomoći temeljem prijenosa EU sredstava** – u 2019. godini evidentirane su uplate za potpore (poticaji) od strane Agencije za plaćanja u poljoprivredi, ribarstvu i ruralnom razvoju koje su tijekom 2020. godine usklađene i evidentirane na konto 639.

**AOP 069 – Prijenosi između proračunskih korisnika istog proračuna** – povećanje od 22,10%. Potpore dobivene od Agencije za plaćanja u poljoprivredi, ribarstvu i ruralnom razvoju za 220,48 ha zemlje koju obrađuje Centar za sjemenarstvo i rasadničarstvo i Centar za voćarstvo i povrćarstvo. Primljena sredstva od Agencije za plaćanja u poljoprivredi, ribarstvu i ruralnom razvoju za provedbu programa Podmjera 10.2. „Potpora za očuvanje, održivo korištenje i razvoj genetskih izvora u poljoprivredi“. Aktivnosti provode Centar za sjemenarstvo i rasadničarstvo i Centar za voćarstvo i povrćarstvo.

**AOP 070 – Tekući prijenosi između proračunskih korisnika istog proračuna** – izvršenje u iznosu od 82.400 kuna odnosi se na potpore dobivene od Agencije za plaćanja u poljoprivredi, ribarstvu i ruralnom razvoju za aktivnosti Centra za sjemenarstvo i rasadničarstvo i Centra za voćarstvo i povrćarstvo.

**AOP 071 – Kapitalni prijenosi između proračunskih korisnika istog proračuna** – izvršenje u iznosu od 146.898 kuna odnosi se na primljena sredstva od Agencije za plaćanja u poljoprivredi, ribarstvu i ruralnom razvoju za provedbu Podmjere 10.2. „Potpora za očuvanje, održivo korištenje i razvoj genetskih izvora u poljoprivredi“.

**AOP 072 – Tekući prijenosi između proračunskih korisnika istog proračuna temeljem prijenosa EU sredstava** – smanjenje od 64%. Primljena sredstva od Agencije za plaćanja u poljoprivredi, ribarstvu i ruralnom razvoju za potpore dobivene od Agencije za plaćanja u poljoprivredi, ribarstvu i ruralnom razvoju za aktivnosti Centra za sjemenarstvo i rasadničarstvo i Centra za voćarstvo i povrćarstvo. Raspoređene unutar konta 639 sukladno uskladi sa APPRRR.

**AOP 073 – Kapitalni prijenosi između proračunskih korisnika istog proračuna temeljem prijenosa EU sredstva** – izvršenje u iznosu od 832.421 kuna – primljena sredstva od Agencije za plaćanja u poljoprivredi, ribarstvu i ruralnom razvoju za provedbu Podmjere 10.2. „Potpora za očuvanje, održivo korištenje i razvoj genetskih izvora u poljoprivredi“. Aktivnosti provode Centar za sjemenarstvo i rasadničarstvo i Centar za voćarstvo i povrćarstvo.

**AOP 074 – Prihodi od imovine** – tijekom 2020. godine nije bilo naplaćenih prihoda od zateznih kamata.

**AOP 105 - Prihodi od upravnih i administrativnih pristojbi, pristojbi po posebnim propisima i naknada** – smanjenje od 25,60%. Rezultat je smanjenja na AOP 111.

**AOP 111 – Prihodi po posebnim propisima** – smanjenje od 25,60%. Prihodi ostvareni po posebnim propisima, klasificirani u izvoru financiranja 43, a koje Agencija ostvaruje obavljanjem javnih ovlasti. Smanjenje zbog ukidanja niza administrativnih troškova koji su se naplaćivali hrvatskim stočarima u 2019. godini te je prestala naplata sredstva za označavanje i obrazaca u jedinstvenim sustavima označavanja i registracije goveda, kopitara, svinja, ovaca i koza te u sustavima označavanja i registracije matičnih grla svinja i kljunova peradi. Materijalni troškovi sredstava za označavanje i propisnih obrazaca idu na teret Ministarstva poljoprivrede, a posjednik snosi samo trošak usluge označavanja i registracije. Ukinute su 193 vrste plaćanja za različite usluge koje od 1. siječnja 2019. godine pružaju Ministarstvo poljoprivrede i Hrvatska agencija za poljoprivredu i hranu. Riječ je o troškovima poput kontrole proizvodnosti stoke, sredstava za označavanje stoke, izdavanje potvrda, marketinških oznaka, i sl.

Od 1. travnja 2019. godine stupio je na snagu novi Zakon o vinu. Stupanjem na snagu njime se ukidaju sve naknade za kontrole stavljanja vina u promet. Ukidaju se evidencijske markice kao oznake za stavljanja vina u promet. Slijedom navedenog, od 1. travnja 2019. prestalo je fakturiranje većeg dijela prihoda HAPIH-a.

**AOP 116 – Ostali nespomenuti prihodi** - naplaćeni prihodi ostvareni po posebnim propisima, klasificirani u izvoru financiranja 43, a koje Agencija ostvaruje obavljanjem javnih ovlasti.

**AOP 123 i 124 – Prihodi od prodaje proizvoda i robe te pruženih usluga i prihodi od donacija** – povećanje od 14%.

**AOP 125 – Prihodi od prodaje proizvoda i robe** – povećanje od 23,50% odnosi se na naplaćene prihode od prodaje viškova koji nastaju kao rezultat stručnih istraživanja u području poljoprivrednih proizvoda na pokušalištima Centra za voćarstvo i povrćarstvo i Centra za sjemenarstvo i rasadničarstvo.

**AOP 126 – Prihodi od pruženih usluga** – bilježe rast od 5,40% u odnosu na isto razdoblje 2019. godine. Prihode ostvaruju Centar za sjemenarstvo i rasadničarstvo, a rezultat navedenog je ugovaranje komercijalnih pokusa s distributerima i proizvođačima sjemenskog i sadnog materijala, za komercijalne uzorke, Centar za vinogradarstvo, vinarstvo i uljarstvo za komercijalne analize vina i ulja, te analize tla Centra za tlo.

**AOP 130 i 131 – Prihodi iz nadležnog proračuna za financiranje rashoda poslovanja** – smanjeni su za 16,30%. Najvećim dijelom prihodi se odnose na isplate rashoda za zaposlene sukladno Zakonu o plaćama u javnim službama i odredbama TKU. Uzevši u obzir izvanredne okolnosti vezane uz pandemiju koronavirusa, a sukladno nalogu predsjednika Vlade Republike Hrvatske bilo je potrebno preispitati provedbu svih aktivnosti unutar financijskog plana HAPIH-a za 2020. godinu te iskazati uštede za svaku pojedinu aktivnosti do kraja godine po izvorima financiranja, čime je smanjen i plan na izvoru 11. Nastavno na potpisani Dodatak II Temeljnom kolektivnom ugovoru za službenike i namještenike u javnim službama od 1. lipnja 2020. godine ugovorne strane suglasno su utvrdile promjenu u isplati ugovorenih prava koja se odnose na uvećanje osnovice za izračun plaće, te je, od 1. lipnja 2020. do 31. prosinca 2020. godine, osnovica za izračun plaća zaposlenih u javnim službama iznosila 5.809,79 kn mjesečno.

**AOP 132 – Prihodi iz nadležnog proračuna za financiranje rashoda poslovanja** – smanjenje za 9,20% zbog smanjenja plana na izvoru 11, a zbog izvanrednih okolnosti vezane uz pandemiju koronavirusa.

**AOP 133 – Prihodi iz nadležnog proračuna za financiranje rashoda za nabavu nefinancijske imovine** –smanjenje od 90,80%. U odnosu na 2019. godinu, a zbog smanjenja plana proračuna za 2020. godinu smanjeni su rashodi za nabavu nefinancijske imovine. Navedene nabave odnose se na prihode za opremu za grijanje, ventilaciju i hlađenje, laboratorijsku opremu i na prihode za plovila, odnosno za nabavu brodice za potrebe provedbe aktivnosti SIT tehnike, akcijskog plana suzbijanja sredozemne voćne muhe u dolini Neretve.

**AOP 136 – Kazne, upravne mjere i ostali prihodi** – povećanje od 5,20% i rezultat su stanja na AOP 147.

**AOP 147 – Ostali prihodi – povećanje od 5,20% u odnosu na isto razdoblje prethodne godine. Evidentirani su povrati za uplaćene školarine djelatnika kojima su plaćena školovanja, a isti su na osobni zahtjev prekinuli radni odnos u Agenciji.** Ne znam što bi tu napisala

**Rashodi poslovanja**

Hrvatska agencija za poljoprivredu i hranu za razdoblje siječanj – prosinac 2020. godine u svom poslovanju ostavila je rashode u ukupnom iznosu od 87.986.592 kune.

**AOP 149 – Rashodi za zaposlene** – povećani su za 9,10%.

**AOP 151 – Plaće za redovan rad** – povećani su rashodi za plaće za 8,60% zbog preuzimanja novih poslova od nadležnog Ministarstva i povećanja opsega djelokruga Agencije. Obračun plaće je putem COP-a, a sukladno Zakonu o plaćama u javnim službama i proračunskoj osnovici.

**AOP 155 – Ostali rashodi za zaposlene** – povećanje od 28%. Rashodi se odnose na isplatu jubilarnih nagrada, dara djetetu povodom svetog Nikole, naknada za bolest, invalidnost i smrtni slučaj, potpora za novorođeno dijete, regresa za godišnji odmor i božićnicu te otpremnina za odlazak radnika sukladno odlukama Vlade RH i odredbama TKU.

**AOP 156 –Doprinosi na plaće** – povećanje od 7,60%. sukladno povećanju plaća za redovan rad, povećani su i doprinosi za zdravstveno osiguranje.

**AOP 158 – Doprinosi za obvezno zdravstveno osiguranje** – povećanje od 8,00%. Sukladno povećanju plaća za redovan rad, povećani su i doprinosi za zdravstveno osiguranje.

**AOP 160 – Materijalni rashodi** – smanjenje od 12,90% što je posljedica izvanrednih okolnosti vezane uz epidemiju korona virusa, potres, lockdown i organizaciju rada u timovima.

**AOP 161 – Naknade troškova zaposlenima** – smanjenje od 25,30% i rezultat je smanjenja na AOP 162 do 165.

**AOP 162 – Službena putovanja** –smanjenje od 49,90% najvećim dijelom zbog zabrane kretanja sukladno Odlukama Stožera civilne zaštite RH, zabrani napuštanja mjesta prebivališta i županije, a zbog situacije sa COVID-19. Isplaćene su dnevnice sukladno odredbama TKU, naknade za smještaj u zemlji i inozemstvu, naknade za prijevoz na službenom putu i ostali rashodi za službena putovanja.

**AOP 163 – Naknade za prijevoz, za rad na terenu i odvojeni život** – bilježe porast od 3,10%. Sukladno važećim mjerama Stožera civilne zaštite s ciljem sprječavanja eskalacije širenja epidemije bolesti COVID-19 na pučanstvo Republike Hrvatske, privremenoj obustavi javnog prometa i prijevoza, zaposlenici koji su bili u obvezi dolaska na posao, primali su naknadu troškova prijevoza u visini od 1 kune po prijeđenom kilometru.

**AOP 164 – Stručno usavršavanje zaposlenika** – smanjenje od 28,10%. Rashodi se odnose na odlaske zaposlenika na savjetovanja, simpozije, stručne radionice, seminare i tečaje u zemlji i inozemstvu. Tijekom 2020. godine najvećim dijelom prisustvovalo se online seminarima, savjetovanjima i tečajima.

**AOP 165 – Ostale naknade troškova zaposlenima** – rashodi ostvareni u iznosu od 2.754.888 kuna. Odnose se na isplatu 2,00 kune po kilometru za uporabu privatnog automobila u službene svrhe (loko vožnju), obzirom da su djelatnici (ex HPA) raspoređeni da pokrivaju čitavo područje Hrvatske, koriste privatni automobil u službene svrhe obavljajući poslove kontrole izravnih plaćanja, kontrola na terenu, označavanja i upisa domaćih životinja u Jedinstveni registar domaćih životinja, provedbu mjera uzgojno selekcijskog rada, te ostale poslove na poljoprivrednim gospodarstvima.

**AOP 166 – Rashodi za materijal i energiju** – smanjenje od 15,50% i rezultat je smanjenja na AOP 167 do 173.

**AOP 167 – Uredski materijal i ostali materijalni rashodi** – povećanje od 11,80%. Vrijednosno najznačajnija stavka unutar podskupine je laboratorijski potrošni materijal za potrebe rada laboratorija unutar Agencije i nabava zaštitnih medicinskih maski za djelatnike, te sredstva za dezinfekciju djelatnika i poslovnih prostorija.

**AOP 168 – Materijal i sirovine** – smanjenje od 37,10%. Rashodi se odnose na plaćanje sredstva za zaštitu bilja i gnojivo za potrebe pokušališta, nabavu mlijeka za pilot uzorke u Centru za kontrolu kvalitete stočarskih proizvoda. Smanjenje je rezultat i smanjenog broja pošiljaka steriliziranih kukuljica sredozemne voćne muhe za potrebe provedbe aktivnosti SIT tehnike u dolini Neretve.

**AOP 169 – Energija** – smanjenje od 18,30%. Rashodi za električnu energiju, plin, motorni benzin i dizel gorivo te ostali materijal za proizvodnju energije.

**AOP 170 – Materijal i dijelovi za tekuće i investicijsko održavanje** – povećanje od 13,70%. Vrijednosno najznačajniji materijal i dijelovi za tekuće i investicijsko održavanje postrojenja i opreme koji se koriste za obavljanje djelatnosti Agencije.

**AOP 171 – Sitni inventar i auto gume** – smanjenje od 42,10%. Nabavljena sitna laboratorijska oprema, natpisne ploče, toplomjeri, gume za službene automobile.

**AOP 173 – Službena, radna i zaštitna odjeća i obuća** – povećanje od 64,40%. Zaštitna odjeća i obuća za djelatnike u laboratoriju i na terenu.

**AOP 174 – Rashodi za usluge** – smanjenje od 1,10%, rezultat je promjena na AOP 175 do 183.

**AOP 175 – Usluge telefona, pošte i prijevoza** – smanjenje od 8,10%. Usluge telefona, interneta i poštarine. Vrijednosno najznačajnije usluge poštarine odnose se na Centar za kontrolu kvalitete stočarskih proizvoda zbog slanja velike količine izlaznih računa.

**AOP 176 – Usluge tekućeg i investicijskog održavanja** – povećanje od 6,90%. Vrijednosno najznačajnije usluge tekućeg i investicijskog održavanja postrojenja i opreme koji se koriste za obavljanje djelatnosti Agencije.

**AOP 177 – Usluge promidžbe i informiranja** – smanjenje od 11%. HAPIH provodi aktivnosti promocije hrvatskih poljoprivrednih proizvoda. Nabavljeni su promidžbeni materijali.

**AOP 178 – Komunalne usluge** – smanjenje od 13,70%. Rashodi se odnose na opskrbu vodom, iznošenje i odvoz smeća, deratizaciju i dezinsekciju, dimnjačarske i ekološke usluge kao i na podmirenje komunalnih i vodnih naknada.

**AOP 179 – Zakupnine i najamnine** – povećanje od 4,60%.Vrijednosno najznačajnije su zakupnine i najamnine za građevinske objekte i prijevozna sredstva nabavljena putem operativnog leasinga, a za potrebe obavljanja redovnih djelatnosti Agencije, te nabava jednogodišnjih licenci.

**AOP 180 – Zdravstvene i veterinarske usluge** – povećanje od 27,2%. Sukladno provedenom postupku nabave, obavljeni su sistematski pregledi zaposlenika; plaćene su laboratorijske usluge – međulaboratorijske analize, utvrđivanje roditeljstva kod konja (genotyping).

**AOP 181 – Intelektualne i osobne usluge** – smanjenje od 18,9%. Odnosi se na plaćanje rashoda za dodatnu radnu snagu na način da je sklopljen ugovor o ustupanju radnika za provođenje programa SIT tehnike u Dolini Neretve i programa Istraživanje i razvoj u sektoru voća i povrća. Plaćene su naknade temeljem autorskih ugovora za predavače na savjetovanjima uzgajivača goveda, konja i svinja, naknade članovima povjerenstva za ocjenjivanje vina, naknade za sezonski rad u poljoprivredi Centru za voćarstvo i povrćarstvo i Centru za sjemenarstvo i rasadničarstvo.

**AOP 182 – Računalne usluge** – povećanje od 51,2%. Odnosi se na povećani broj korisnika računovodstvenog programa, održavanja aplikacija, web rješenja, naknade za primanje i slanje eRačuna.

**AOP 183 – Ostale usluge** – smanjenje od 2,90% odnosi se na rashode održavanja objekata, registracije službenih automobila i sklapanje ugovora za leasing, te usluge tiskanja brošura i zbornika, tiskanje letaka, direkt mailinga u Centru za kontrolu kvalitete stočarskih proizvoda.

**AOP 184 – Naknade troškova osobama izvan radnog odnosa** – povećanje od 11,30%. Isplata prijevoza za stručno osposobljavanje bez zasnivanja radnog odnosa i refundacije troškova službenog puta po Sporazumima o poslovnoj suradnji na projektu Nacionalno istraživanje o prehrambenim navikama djece u Hrvatskoj EU Menu djeca, a sukladno potpisanom ugovoru s EFSA-om.

**AOP 185 – Ostali nespomenuti rashodi poslovanja** – smanjenje od 53,80%. Rashodi se odnose na isplate naknada članovima Upravnog vijeća, premije osiguranja, tuzemne i međunarodne članarine, novčane naknade poslodavca zbog nezapošljavanja osoba s invaliditetom i na otpise potraživanja od kupaca (predstečajne nagodbe) i ispravke potraživanja gdje se iznos plaćenog PDV-a knjiži na trošak.

**AOP 186 – Naknade za rad predstavničkih i izvršnih tijela, povjerenstava i slično** – povećanje od 4%. Plaćanje naknade članovima Upravnog vijeća.

**AOP 187 – Premije osiguranja** –smanjenje od 15,70% odnosi se na police auto i kasko osiguranja, osiguranje usjeva i nasada.

**AOP 188 – Reprezentacija** – smanjenje od 69,50%. Reprezentacija za potrebe uvodnih konferencija za projekte Agroekotech, Interreg, Svjetski dan hrane.

**AOP 189 – Članarine i norme** – povećanje od 5,50%. Plaćene tuzemne i međunarodne članarine strukovnim organizacijama.

**AOP 190 – Pristojbe i naknade** – smanjenje od 31,20%. Vrijednosno najznačajnije je plaćanje naknade poslodavca zbog nezapošljavanja osoba s invaliditetom.

**AOP 191 – Troškovi sudskih postupaka** – u tijeku je rješavanje sudskih sporova preuzetih iz HPA vezano za prava iz radnog odnosa, te je za navedeno plaćen iznos od 7.020 kuna.

**AOP 192 – Ostali nespomenuti rashodi** – smanjenje od 68,60%. Sukladno Pravilniku o proračunskom računovodstvu i računskom planu proveden je ispravak vrijednosti potraživanja prema propisanim kriterijima – ako se s naplatom kasni između jedne i tri godine, vrijednost potraživanja ispravlja se po stopi od 50%, a ako se s naplatom kasni iznad tri godine, vrijednost potraživanja se ispravlja po stopi od 100%. Kod dužnika nad kojima je pokrenut stečajni i/ili likvidacijski postupak, vrijednost potraživanja ispravljena je po stopi od 75%. Za iznose PDV-a gdje se ne može evidentirati prijenos porezne obveze (građevinski radovi i nabave iz zemalja članica EU), odnosno u PDV obrascu se iskazuje obveza za porez, u knjigama se potraživanje evidentira na konto 3299.

**AOP 193 i 207 – Ostali financijski rashodi** – smanjenje od 30,70%, odnosi se na plaćene zatezne kamata po ulaznim računima dobavljača i kamatu za poljoprivredno zemljište za 2018. godinu.

**AOP 210 – Zatezne kamate** – smanjenje od 28,80% a odnosi se na plaćanje obračunate kamate za obveze koje nisu plaćene u dospijeću radi dislociranosti ustrojstvenih jedinica.

**AOP 246, 253 i 254 – Naknade građanima i kućanstvima u novcu** – smanjenje od 42,50%. Odnosi se na plaćanje doktorskog studija djelatnicima Agencije po potpisanim ugovorima.

**AOP 278 i 279– Stanje zaliha** – smanjenje od 64,40%. Smanjene su zalihe proizvodnje i gotovih proizvoda.

**AOP 284 – Višak prihoda poslovanja – preneseni** – sastoji se od prenesenog viška prihoda poslovanja iz prethodnih godina i prenesenog stanja ex HPA.

**AOP 286 i 287 – Obračunati prihodi poslovanja – neplaćeni** – fakturirani, a neplaćeni prihodi poslovanja.

**Prihodi i rashodi od nefinancijske imovine**

**AOP 289, 302, 317 i 318 – Prihodi od prodaje nefinancijske imovine** – ostvareni u iznosu od 168.000,00 kuna, odnose na prodaju dugotrajne imovine putem javne dražbe, rashodovanih službenih automobila.

**AOP 341 – Rashodi za nabavu nefinancijske imovine –** smanjenje od 31%, kao rezultat promjena na AOP 342 do 392.

**AOP 350 – Licence** – smanjenje od 60,60%. Izrada Centralnog repozirotija za prikupljanje laboratorijskih podataka, nabava licence za Unscrambler software.

**AOP 351 – Ostala prava –** smanjenje od 90,40%. Nabavljen sustav za navodnjavanje pokusa povrća, oprema za navodnjavanje na pokušalištu Donja Zelina.

**AOP 357 i 359 – Poslovni objekti i Ostali građevinski objekti –** u 2020. godini nije bilo ulaganja u navedeno.

**AOP 361 – Uredska oprema i namještaj** – smanjenje od 78,10%.Nabavljena su prijenosna računala za potrebe rada od kuće, video konferencijski sustav, vatrozid, te uredski i laboratorijski namještaj.

**AOP 362 – Komunikacijska oprema** – smanjenje od 98,40%. Nabavljeni su mobilni uređaji za potrebe provođenja aktivnosti na projektu Kontaktna točka Europske agencije za sigurnost hrane.

**AOP 363 – Oprema za održavanje i zaštitu** – povećanje od 177,90%. Rashodi se odnose na klima uređaje radi neispravnosti postojećih te čelična kolica za skladište.

**AOP 364 – Medicinska i laboratorijska oprema** – smanjenje od 14,80%. Sukladno provedenim postupcima javne nabave, nabavljen je uređaj za mikrovalnu digestiju. Nabavljen je i CNS uređaj za analizu tla, a odnosi se na nabavu opreme financirane sredstvima Europskog fonda za regionalni razvoj, OP Konkurentnost i kohezija 2014.-2020; Shema za jačanje primijenjenih istraživanja za mjere prilagodbe klimatskim promjenama. Hrvatska agencija za poljoprivredu i hranu potpisala je s Ministarstvom zaštite okoliša (Posredničko tijelo 1) i Fondom za energetsku učinkovitost (Posredničko tijelo 2) ugovor o provedbi projekta AGROEKOTECH - Optimizacija gospodarenja tlom i prilagodba agroekosustava i agrotehničkih mjera klimatskim promjenama.

**AOP 365 – Instrumenti, uređaji i strojevi –** povećanje od 272,00%. Kupljena je oprema i strojevi radi dotrajalosti postojećih. Rashodi se odnose na mlin za pripremu uzoraka i uređaj za pranje bočica u Centru za kontrolu kvalitete stočarskih proizvoda, nabavu sijačice u Centru za sjemenarstvo i rasadničarstvo, nabavu protočnih mjerača pomuzenog mlijeka za potrebe Centra za stočarstvo, vršalice za pokusne uzorke klasova, tresač maslina, pumpe, malčer, kopačica sukladno planu aktivnosti i troškovima programa Podmjera 10.2 i drugo.

**AOP 367 – Uređaji, strojevi i oprema za ostale namjene** – povećanje od 341,2%. Oprema za berbu voća za Centar za voćarstvo i povrćarstvo i brojač sjemena za Centar za sjemenarstvo financirani iz programa Podmjera 10.2.

**AOP 369 – Prijevozna sredstva** –povećanje od za 235,70% kao rezultat promjena na AOP 370 do 373.

**AOP 370 – Prijevozna sredstva u cestovnom prometu** – povećanje od 213,40%. Nabavljen je Renault Master Furgon za potrebe prijevoza uzoraka svježe sirovog mlijeka u Centru za kontrolu kvalitete stočarskih proizvoda, Farmatech prikolica i cerada za Centar za sjemenarstvo i rasadničarstvo sufinancirana iz programa Podmjera 10.2.

**AOP 372 – Prijevozna sredstva u pomorskom i riječnom prometu –** izvršenje u iznosu od34.112,09 kuna odnosi se na nabavu brodice za potrebe provedbe aktivnosti SIT tehnike, akcijskog plana suzbijanja sredozemne voćne muhe u dolini Neretve.

**AOP 384 – Ulaganja u računalne programe** – smanjenje od 79,20%. Odnosi se unaprjeđenje aplikacije SimpleLab Centra za tlo, razvoj aplikacijskog parsera za robote za mužnju i web aplikaciju nadogradnje aplikacije naplate u informacijskom sustavu AGRIS IT Centra za stočarstvo.

**AOP 394 – Dodatna ulaganja na građevinskim objektima** – povećanje od 239,10% i odnosi se na adaptaciju zgrade laboratorija Centra za sjemenarstvo i rasadničarstvo.

**Primici i izdaci**

**AOP 433 – Povrat zajmova danih tuzemnim trgovačkim društvima izvan javnog sektora** – naplaćena su potraživanja po predstečajnim nagodbama u iznosu od 965 kuna.

**AOP 627 – Višak primitaka od financijske imovine – preneseni** – povećanje od 21,10% odnosi se na naplaćena potraživanja po predstečajnim nagodbama prenesena iz prethodnih godina.

**AOP 632 – Manjak prihoda i primitaka** – Agencija je ostvarila manjak prihoda u iznosu od 5.464.726 kuna, a razlog navedenog je ukidanje naplate prihoda u 2019. godini, smanjena naplata u 2020. radi trenutne situacije u gospodarstvu, smanjenje plana proračuna za 2020. na izvoru 11 i financiranje nabava nefinancijske imovine iz namjenskih i vlastitih izvora financiranja.

**AOP 635 – Višak prihoda i primitaka raspoloživ u sljedećem razdoblju** – iznos od 19.585.996 kn uključuje prijenos neutrošenih prihoda iz prethodnih godina. Iznos viška prihoda i primitaka iz prethodnih razdoblja umanjen je za 5.000.000 kuna koje je Agencija preknjižila u korist Ministarstva poljoprivrede za pomoć poljoprivrednicima radi ublažavanja posljedica epidemije Codid-19 .

**AOP 637 – Unaprijed plaćeni rashodi budućih razdoblja i nedospjela naplata prihoda (aktivna vremenska razgraničenja)** – uključuje kontinuirane rashode budućih razdoblja za isplatu plaće za prosinac 2020. i knjižen račun za predujam za preplatu na časopis TEB i RIF za 2020.

**AOP 643 – Prosječan broj zaposlenih kod korisnika na osnovi stanja na početku i na kraju izvještajnog razdoblja (cijeli broj)** – razlog povećanja prosječnog broja zaposlenih su statusne promjene.

**AOP 645 – Prosječan broj zaposlenih kod korisnika na osnovi sata rada (cijeli broj)** – na dan 31. prosinca 2020.

**Bilješke uz Bilancu**

**AOP 002 – Nefinancijska imovina** – smanjenje od 0,3 % najvećim dijelom se odnosi na imovinu preuzetih Agencija, provedene postupke javne nabave i obnavljanje dotrajale neupotrebljive imovine potrebne za obavljanje redovne djelatnosti Agencije, umanjenu za obračunatu amortizaciju po propisanim stopama za 2020. godinu. Detaljno obrazloženje AOP-a prikazano je u bilješkama obrasca PR-RAS na AOP-ima razreda 4.

**AOP 040 – Nematerijalna proizvedena imovina** – smanjenje od 19,70% odnosi se na ulaganja u računalne programe, sukladno propisima kojima je određena djelatnost Agencije.

**AOP 051 – Dugotrajna nefinancijska imovina u pripremi** – smanjenje od 2,00% zbog završetka projekta vezano Centar za kontrolu kvalitete stočarskih proizvoda.

**AOP 058 – Proizvedena kratkotrajna imovina** – smanjenje od 1,90%. Sastoji se od zaliha za obavljanje djelatnosti i za proizvodnju u tijeku i gotove proizvode u Centru za sjemenarstvo i rasadničarstvo.

**AOP 063 – Financijska imovina** – smanjenje od 27,30% uključuje potraživanja za više plaćeni porez na dodanu vrijednost u 2020., isti će se prebiti sa obvezom u 2021. godini. Potraživanja za dane zajmove smanjena su jer su naplaćeni. Potraživanja za pomoći od međunarodnih organizacija te institucija i tijela EU odnosi se na provođenje programa PPN-a u 2020., koji se refundira 75%. Potraživanja za namjenske prihode su nešto manja u odnosu na 2019, kao i potraživanja za prihode od prodaje proizvoda i robe, pruženih usluga i prihoda iz proračuna.

Sukladno Pravilniku o proračunskom računovodstvu proveden je ispravak vrijednosti potraživanja i iznosi 10.822.739 kn koji uključuje i prenesena potraživanja ex HPA.

Rashodi budućih razdoblja i nedospjela naplata prihoda odnose se na evidentirane račune za predujam i plaću za prosinac 2020.

**AOP 168 Obveze –** ukupne obveze smanjenje su za 10,8%. Zbog preuzimanja novih poslova i djelatnika povećane su obveze za zaposlene za 1,9%, dok su obveze za materijalne rashode smanjene za 11,40%, kao i obveze za financijske rashode, obveze za doktorske studije. Obveze za nabavu nefinancijske imovine povećane su za 15,40%.

**AOP 229 do 249 – Vlastiti izvori** – smanjenje od 12% uključuje smanjenje viška prihoda poslovanja od 11,60%, manjak prihoda od nefinancijske imovine, te smanjenje obračunatih prihoda poslovanja.

**AOP 250 i 251 – Izvanbilančni zapisi** – u iznosu od 72.136.768 kn sastoje se od primljenih zadužnica, izdanih zadužnica, sporova u tijeku, prava korištenja tuđe imovine i zemljišta, pravo korištenja tuđe imovine – građevinski objekti Rim, Vlaška/Cesarčeva, Koprivnica i Poljana Križevačka, potencijalne obveze po osnovi sudskih sporova i ostale izvan bilančne zapise.

U prilogu je dan tablični prikaz sudskih sporova u tijeku.

**Bilješke uz Promjene u vrijednosti imovine i obveza P-VRIO**

**AOP 001 Promjene u vrijednosti i obujmu imovine** – odnosi se na evidentirani međusobni prijenos nefinancijske imovine između Ministarstva regionalnog razvoja i fondova EU.

**Bilješke uz Izvještaj o rashodima prema funkcijskoj klasifikaciji**

Agencija je obveznik popunjavanja Izvještaja prema funkcijskoj klasifikaciji, te je prema djelatnosti razvrstan u poljoprivredu. Ukupna vrijednost iskazana u obrascu RAS-funkcijski za 2020. godinu iznosi 95.842.531 kuna.

**Bilješke uz Izvještaj o obvezama - OBVEZE**

**AOP 036 – Stanje obveza na kraju izvještajnog razdoblja** iznosi 6.381.687 kn, od toga je 1.954 kn dospjelih obveza i odnose se na dva računa koji su podmireni u siječnju 2021. Nedospjele obveze odnose se na obveze za isplatu plaće za prosinac 2020., na režijske troškove, isplate ugovora o djelu i ostalog materijala za redovno poslovanje, kojem je dospijeće plaćanja siječanj 2021.

Međusobne obveze proračunskih korisnika odnose se refundacije zajedničkih troškova i participiranja u troškovima korištenja poslovnih prostora djelatnika Centra za stočarstvo po područnim uredima, podmirenje obveza po ugovorima o obrazovanju s djelatnicima, obavljene analize uzoraka vina i ulja od strane Sveučilišta.

Osijek, 31. siječnja 2021.

Osoba za kontaktiranje:

Ivana Žugaj, struč. spec. oec.

Telefon za kontakt: + 385 1 4629 242

Odgovorna osoba:

doc. dr. sc. Krunoslav Dugalić